CELEX: 
Language: hu
Date: 2006-05-30 00:00:00
Title: A Tanács 1245/2004/EK rendelete (2004. június 28.) az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv módosításáról szóló jegyzőkönyv megkötéséről#Jegyzőkönyv az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv módosításáról

8.7.2004   
            
            
               HU
            
            
               Az Európai Unió Hivatalos Lapja
            
            
               L 237/1
            
         
      A TANÁCS 1245/2004/EK RENDELETE
   
   (2004. június 28.)
   az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv módosításáról szóló jegyzőkönyv megkötéséről
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37. cikkére, összefüggésben annak 300. cikke (2) bekezdésével és 300. cikke (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               Az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodás (2) 14. cikkével összhangban a két fél tárgyalásokat folytatott azzal a céllal, hogy meghatározzák az e megállapodásban előírt halászati feltételek megállapításáról szóló negyedik jegyzőkönyv (3) módosításait.
            
         
               (2)
            
            
               E tárgyalások eredményeként az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv módosításáról szóló jegyzőkönyvet 2003. június 18-án parafálták.
            
         
               (3)
            
            
               A negyedik jegyzőkönyv módosításai követik a Bizottság 2002. december 23-i, a harmadik országokkal kötött halászati partnerségi megállapodások egységes keretrendszeréről szóló közleményében meghatározott iránymutatásokat.
            
         
               (4)
            
            
               A jegyzőkönyv a 2004. január 1-jétől2006. december 31-ig tartó időszakban módosítja a közösségi halászok halászati lehetőségeit a Grönland kizárólagos gazdasági övezetébe tartozó vizeken.
            
         
               (5)
            
            
               A Közösség érdekében áll a negyedik jegyzőkönyv módosításáról szóló jegyzőkönyv jóváhagyása.
            
         
               (6)
            
            
               A halászati lehetőségek optimalizálása érdekében szükséges, hogy a Bizottság konzultáljon az érintett tagállamokkal az egy tagállam által fel nem használt halászati lehetőségeknek – a halászati idény során, kérelem esetén – egy másik tagállamra való átruházásáról. Az ilyen átruházás, amelynek ideiglenes jellegűnek kell lennie, nem érintheti a halászati lehetőségek tagállamok közötti jövőbeni elosztását, és nem sérti a 2371/2002/EK rendelet (4) 20. cikkének (5) bekezdésében a tagállamokra ruházott hatásköröket,
            
         ELFOGADTA EZT A RENDELETET:
   1. cikk
   A Közösség jóváhagyja az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv módosításáról szóló jegyzőkönyvet (módosító jegyzőkönyv).
   A módosító jegyzőkönyv szövege a rendelet mellékletét képezi.
   2. cikk
   A Bizottság igazgatási megállapodást köthet Grönland illetékes hatóságával annak érdekében, hogy a negyedik jegyzőkönyv 11. cikkének (5) bekezdésével összhangban meghatározott időnként kiigazítsa az engedélyekért fizetendő díjak összegét.
   3. cikk
   (1)   Ha az egy tagállamra megszabott kvóták és engedélyek keretében, a Grönland kizárólagos gazdasági övezetébe tartozó vizeken végezhető halászati lehetőségeket nem használják ki teljes mértékben, a 2371/2002/EK rendelet 20. cikke (5) bekezdése által a tagállamokra ruházott hatáskörök sérelme nélkül a Bizottság konzultál a tagállamokkal annak érdekében, hogy előkészítse a halászati lehetőségek optimális kihasználását, és különösen a fel nem használt halászati lehetőségeknek az érintett tagállam által egy, az átruházást kérő más tagállamra való átruházását.
   (2)   A halászati lehetőségek – (1) bekezdésben meghatározott – egyik tagállamról a másik tagállamra való átruházása nem sértheti a halászati lehetőségek tagállamok közötti jövőbeni elosztását, a viszonylagos stabilitásnak megfelelően.
   4. cikk
   A közösségi hajók tulajdonosai, akik engedélyt kapnak arra, hogy közösségi hajóval a Grönland kizárólagos gazdasági övezetébe tartozó vizeken halásszanak, a negyedik jegyzőkönyv 11. cikke (5) bekezdésével összhangban engedélydíjat kötelesek fizetni.
   Az e cikk végrehajtására vonatkozó szabályok, beleértve az engedélyhasználattal és -kibocsátással kapcsolatos követelményeket, a 2371/2002/EK tanácsi rendelet 30. cikkében meghatározott eljárás alá tartoznak.
   5. cikk
   A Tanács elnöke felhatalmazást kap arra, hogy a Közösség kötelezetté válása érdekében kijelölje a módosító jegyzőkönyv aláírására jogosult személyeket.
   6. cikk
   E rendelet az Európai Unió Hivatalos Lapjában történő kihirdetését követő hetedik napon lép hatályba.
   
      E rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2004. június 28-án.
      
         
            a Tanács részéről
         
         
            az elnök
         
         M. CULLEN
         
      
   
   
      (1)  2004. április 1-jei vélemény (a Hivatalos Lapban még nem jelent meg).
   
      (2)  HL L 29., 1985.2.1., 9. o.
   
   
      (3)  HL L 209., 2001.8.2., 2. o.
   
   
      (4)  HL L 358., 2002.12.31., 59. o.
   
      
         JEGYZŐKÖNYV
      
      az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv módosításáról
      A vegyes bizottság 2003. június 16–18-i ülése eredményeként a negyedik jegyzőkönyv (1)2004. január 1-jei hatállyal a következőképpen módosul:
      
                  1.
               
               
                  Az 1. cikk helyébe a következő szöveg lép:
                  „1. cikk
                  (1)   E jegyzőkönyvet 2001. január 1-jétől2006. december 31-ig kell alkalmazni a halászati tevékenységekre.
                  (2)   A megállapodás 2. cikkében említett kvótákat minden évben a rendelkezésre álló tudományos adatok függvényében kell meghatározni. E kvóták kiszámításakor a Grönland számára engedélyezett összes fogásból ki kell vonni a megállapodás 7. cikkének első bekezdésében említett és a 2. cikkben megadott mennyiségeket, amelyek ugyanakkor nem haladhatják meg a következő mennyiségeket:
                  
                              (tonna)
                           
                        
                              Fajta
                           
                           
                              Nyugati állomány
                              (NAFO 0/1)
                           
                           
                              Keleti állomány
                              (ICES XIV/V)
                           
                        
                              Tőkehal
                           
                           
                              p.m. (2)
                              
                           
                           
                               
                           
                        
                              Vörös álsügér
                           
                           
                              0 (3)
                              
                           
                           
                              25 500 (4)
                              
                           
                        
                              Grönlandi laposhal
                           
                           
                              1 500 (5)
                              
                           
                           
                              9 000 (6)
                              
                           
                        
                              Garnélák
                           
                           
                              4 000
                           
                           
                              5 675
                           
                        
                              Óriás laposhal
                           
                           
                              200 (7)
                              
                           
                           
                              1 000 (7)
                              
                           
                        
                              Kapelán
                           
                           
                               
                           
                           
                              
                                  (8)
                              
                           
                        
                              Gránátoshal
                           
                           
                              1 350
                           
                           
                              2 000
                           
                        
                              Jeges-tengeri pók
                           
                           
                              1 000
                           
                           
                               
                           
                        
                              Véletlenszerű fogás
                           
                           
                              2 000 (9)
                              
                           
                           
                               
                           
                        (3)   A garnélák kelet-grönlandi kvótája lehalászható Grönland nyugati részein, feltéve hogy a grönlandi és a közösségi hajótulajdonosok közötti kvótaátruházásokhoz kapcsolódó intézkedéseket az egyes vállalatokra vonatkozóan határozták meg. Grönland helyi kormánya vállalja, hogy segíti az ilyen intézkedéseket. A kvóták átruházása csak legfeljebb évi 2 000 tonna mennyiségen belül történhet Grönland nyugati részein. A közösségi hajók által végzett halászat a grönlandi hajótulajdonosok részére kibocsátott engedélyekben megállapítottakkal azonos feltételekkel történik.
                  (4)   Az V. melléklet 9. cikkének megfelelően a kísérleti halászatra vonatkozó engedélyek legfeljebb hat hónapos próbaidőn keresztül állnak rendelkezésre.
                  (5)   Ha a felek arra a következtetésre jutnak, hogy a kísérleti halászatok pozitív eredménnyel jártak, Grönland helyi kormánya az új fajtákra vonatkozó halászati lehetőségek 50 %-át e jegyzőkönyv hatályának végéig a közösségi flottának biztosítja. Ehhez még hozzájárul a pénzügyi támogatás 11. cikke (2) bekezdésében említett részének megfelelő megemelése.”
               
            
                  2.
               
               
                  A 2. cikk helyébe a következő szöveg lép:
                  „2. cikk
                  A megállapodás 7. cikkének (1) bekezdésében említett kvótákat az egyes évekre vonatkozóan a következő szintekben határozták meg:
                  
                              (tonna)
                           
                        
                              Fajta
                           
                           
                              Nyugati állomány
                              (NAFO 0/1)
                           
                           
                              Keleti állomány
                              (ICES XIV/V)
                           
                        
                              Tőkehal
                           
                           
                              50 000 (10)
                              
                           
                           
                               
                           
                        
                              Vörös álsügér
                           
                           
                              2 500
                           
                           
                              5 000
                           
                        
                              Grönlandi laposhal
                           
                           
                              4 700
                           
                           
                              4 000
                           
                        
                              Garnélák
                           
                           
                              25 000
                           
                           
                              1 500
                           
                        
            
                  3.
               
               
                  A 3. cikket el kell hagyni.
               
            
                  4.
               
               
                  A 9. cikk helyébe a következő szöveg lép:
                  „9. cikk
                  A felek elősegítik többek között a mélytengeri fajok, a fejlábúak, a Vénusz-kagyló és a kapelán (nyugati állományának) kísérleti halászatát a grönlandi vizeken. E célból bármely fél kérésére konzultációt folytatnak, és eseti alapon meghatározzák az érintett fajokat, feltételeket és egyéb paramétereket. A felek a kísérleti halászatot az V. melléklettel összhangban hajtják végre.”
               
            
                  5.
               
               
                  A 11. cikk helyébe a következő szöveg lép:
                  „11. cikk
                  (1)   A megállapodás 6. cikkében említett pénzügyi támogatást e jegyzőkönyv érvényességének időtartamára 42 820 000 euróban kell rögzíteni, amelyet évente, minden halászati év elején kell fizetni.
                  (2)   A pénzügyi támogatás 31 760 679 eurós része a halászati lehetőségekért cserében járó összegnek tekintendő. Ezt az összeget minden halászati évben ki kell igazítani, amennyiben az 1. cikk táblázatában említett kvótamennyiségeken túlmenő kiegészítő kvótákat állapítanak meg a Közösség számára. A kiigazítást azon különböző fajok piaci ára alapján kell kiszámítani, amelyekre vonatkozóan a kiegészítő kvótákat megállapították.
                  (3)   Grönland 20 000 tonna mennyiségű tőkehal-egyenértéket biztosít a Közösség számára, amelyet a Közösség kiegészítő fogási lehetőségek megszerzése céljából használhat fel. E tőkehal-egyenérték a (2) bekezdésben említett kiigazított támogatás legfeljebb 50 %-át képezheti.
                  (4)   A megállapodás 8. cikke szerinti kiegészítő fogási lehetőségek megállapítása tekintetében követendő eljárást a III. melléklet határozza meg.
                  (5)   Az engedélyek hajótulajdonosok általi közvetlen kifizetéséből eredő pénzügyi támogatást le kell vonni a 11. cikk (1) bekezdésében meghatározott globális közösségi támogatás összegéből. A hajókra kirótt fajonkénti és tonnánkénti engedélydíjat a VI. melléklettel összhangban kell meghatározni. A halászati engedélyek megadására vonatkozó eljárás technikai szabályairól a felek közötti adminisztratív megállapodás keretében kell megegyezni.
                  (6)   A jegyzőkönyv hatályának hátralévő három évére Grönland a halászati szektorra költségvetési támogatást vezet be a Grönland miniszterelnökének Prodi elnökhöz írt, 2003. június 12-i levelében szereplő politikai kötelezettségvállalásával összhangban. A Grönland helyi kormánya által függetlenül és autonóm módon meghatározott és ütemezett grönlandi halászati politika reformjával kapcsolatos stratégia és célok irányvonalait, valamint a halászati szektor számára Grönlandon nyújtott költségvetési támogatás meghatározásával, bevezetésével és ellenőrzésével kapcsolatos technikai részleteket az Európai Közösség és Grönland közötti adminisztratív megállapodásban kell meghatározni. Grönland 500 000eurót rendel a grönlandi Természeti Források Intézete költségvetésének emelésére.”
               
            
                  6.
               
               
                  A 14. cikk helyébe a következő szöveg lép:
                  „14. cikk
                  Legkésőbb 2005. június 30-ig a felek értékelik e jegyzőkönyv végrehajtását a következő megállapodással kapcsolatos tárgyalások előkészítése céljából.”
               
            
                  7.
               
               
                  Az I. mellékletet el kell hagyni.
               
            
                  8.
               
               
                  A szöveg a következő V. melléklettel egészül ki:
                  
                     „V. MELLÉKLET
                     A kísérleti halászat végrehajtására vonatkozó részletek
                     Grönland helyi kormánya és az Európai Bizottság együttesen döntenek a közösségi szereplőkről, a bevezetés legmegfelelőbb időpontjáról, valamint a kísérleti halászat végrehajtására vonatkozó szabályokról. A hajók kutatómunkájának megkönnyítése érdekében Grönland helyi kormánya (a grönlandi Természeti Források Intézetén keresztül) megad minden létező tudományos és egyéb alapvető tájékoztatást.
                     A grönlandi halászati ipar szorosan együttműködik (a kísérleti halászatra vonatkozó szabályokkal kapcsolatos együttműködés és párbeszéd révén).
                     A halászat időtartama: legfeljebb hat hónap és legalább három hónap, kivéve ha a megállapodó felek ezt megváltoztatják.
                     A kísérleti halászat végrehajtását végző pályázók kiválasztása:
                     Az Európai Bizottság továbbítja a grönlandi hatóságoknak a kísérleti halászatra vonatkozó engedélykérelmeket. E technikai dosszié a következőket tartalmazza:
                     
                                 —
                              
                              
                                 a hajó technikai jellemzőit,
                              
                           
                                 —
                              
                              
                                 a hajótisztek halászattal kapcsolatos szakértelmi szintjét,
                              
                           
                                 —
                              
                              
                                 a halászat technikai paramétereire vonatkozó javaslatot (időtartam, felszerelés, az érintett vidékek stb.).
                              
                           Amennyiben szükségesnek ítéli, Grönland helyi kormánya technikai párbeszédet indít a grönlandi kormány és a közösségbeli érintett hajótulajdonosok között.
                     A halászat megkezdése előtt a hajótulajdonosok benyújtanak a grönlandi hatóságoknak és az Európai Bizottságnak
                     
                                 —
                              
                              
                                 egy, a már fedélzeten lévő fogásokra vonatkozó nyilatkozatot,
                              
                           
                                 —
                              
                              
                                 a halászat során használandó halászati felszerelés technikai jellemzőit,
                              
                           
                                 —
                              
                              
                                 egy igazolást, hogy megfelelnek a grönlandi halászati rendeleteknek.
                              
                           A halászat során az érintett hajótulajdonosok
                     
                                 —
                              
                              
                                 heti jelentést küldenek a grönlandi Természeti Források Intézetének, a grönlandi hatóságoknak és a Bizottságnak a napi és fogásonkénti eredményekről, beleértve a halászat technikai paramétereinek leírását (helyzet, mélység, dátum és időpont, fogások, illetve egyéb megfigyelések és megjegyzések),
                              
                           
                                 —
                              
                              
                                 közlik a hajó helyzetét, sebességét és a hajómegfigyelési rendszer szerinti irányát,
                              
                           
                                 —
                              
                              
                                 biztosítják, hogy a fedélzeten jelen legyen egy grönlandi tudományos megfigyelő vagy egy, a grönlandi hatóságok által választott megfigyelő. A megfigyelő feladata a fogásokkal kapcsolatos tudományos információk összegyűjtése, illetve fogásminták gyűjtése. A megfigyelőt hajótisztként kell kezelni, és a hajón tartózkodása során a megélhetési költségeit a hajótulajdonosnak kell fedezni. A megfigyelő fedélzeten tartózkodásának idejét, ott-tartózkodása hosszát, a beszálláshoz és kiszálláshoz használt kikötőt a grönlandi hatóságokkal egyetértésben kell meghatározni. A felek közötti, ennek ellenkezőjére vonatkozó megállapodást kivéve, a hajó soha nem kötelezhető kéthavonta egynél több kikötésre,
                              
                           
                                 —
                              
                              
                                 a grönlandi vizek elhagyásakor átengedik a hajót átvizsgálásra, ha a grönlandi hatóságok erre igényt tartanak,
                              
                           
                                 —
                              
                              
                                 biztosítják, hogy megfelelnek a grönlandi halászati rendeleteknek.
                              
                           A tudományos halászat során szerzett fogások – beleértve a véletlenszerű fogásokat is – a hajótulajdonos tulajdonában maradnak.
                     A grönlandi hatóságok kineveznek egy kapcsolattartó személyt, akihez az olyan előre nem látott problémákkal kapcsolatban lehet fordulni, amelyek gátolhatják a kísérleti halászat fejlesztését.”
                  
               
            
                  9.
               
               
                  A szöveg a következő VI. melléklettel egészül ki:
                  
                     „VI. MELLÉKLET
                     Engedélydíjak
                     A következő díjakat (11) kell alkalmazni:
                     
                                 Fajta
                              
                              
                                 EUR/tonna
                              
                           
                                 Vörös álsügér
                              
                              
                                 52
                              
                           
                                 Grönlandi laposhal
                              
                              
                                 85
                              
                           
                                 Garnélák
                              
                              
                                 74
                              
                           
                                 Óriás laposhal
                              
                              
                                 199
                              
                           
                                 Kapelán
                              
                              
                                 7
                              
                           
                                 Gránátoshal
                              
                              
                                 10
                              
                           
                                 Jeges-tengeri pók
                              
                              
                                 122
                              
                           
               
            
         (1)  HL L 209., 2001.8.2., 2. o.
      
         (2)  Az állomány helyreállása esetén a Közösség 31 000 tonnát halászhat, a 11. cikk (2) bekezdésében említett pénzügyi támogatás ennek megfelelő növelésével. Keleten is, Nyugaton is halászható.
      
         (3)  A Közösség november végéig a következő évre kérheti a kvóta legfeljebb 5 500 tonnáig terjedő megemelését, a 11. cikk (2) bekezdésében említett pénzügyi támogatás ennek megfelelő növelésével.
      
         (4)  Keleten is, Nyugaton is halászható, és ebből legfeljebb 20 000 tonna halászható nyílt tengeri vonóhálóval. A fenékvonóhálóból és a nyílt tengeri vonóhálóból eredő fogásokat külön kell jelenteni. A Közösség november végéig a következő évre kérheti a kvóta legfeljebb 47 320 tonnáig terjedő megemelését, a 11. cikk (2) bekezdésében említett pénzügyi támogatás ennek megfelelő növelésével.
      
         (5)  500 tonna halászható Északon vagy Délen a grönlandi hatóságok beleegyezésével.
      
         (6)  Ez a mennyiség a tengerparti országok között elosztandó fogáslehetőségekre vonatkozó megállapodás függvényében felülvizsgálható. A halászatot az azonos időben halászatot végző hajók számának korlátozásával kell szabályozni.
      
         (7)  Ha a tőkehal és vörös álsügér halászata közben a közösségi hajók vonóhálójában fennakadt óriás laposhal véletlenszerű fogása az óriás laposhalra megszabott közösségi kvóták túllépéséhez vezetne, a grönlandi hatóságok megoldást dolgoznak ki arra vonatkozóan, hogy a közösségi tőkehal- és vörösálsügér-halászat a kvóták kimerítéséig tovább folytatódhasson.
      
         (8)  A halászati szezonra vonatkozóan a kapelán teljes kifogható mennyiségének (TAC) 7,7 %-a.
      
         (9)  A tőkehal, simaszájú tengeri harcsa, rája, északi menyhal és norvég menyhal összesített véletlenszerű fogására vonatkozik. A tőkehal véletlenszerű fogása nem haladhatja meg a 100 tonnát. Keleten is, Nyugaton is halászható.
      
         (10)  Nyugaton is, Keleten is halászható.”
      
         (11)  A felek a díjakat meghatározott időközönként, adminisztratív megállapodásokkal fogadhatják el, figyelembe véve a piac és a halászat helyzetét.”